Kallid kodukohvikupidajad ja uustulijad!
Meil on rõõm teada anda, et 20.-21. juulil 2019 toimub Võru Pärimustantsu festivali raames taas VÕRU KOHVIKUTE PÄEV!
TÄHISTAME JUBA 5. SÜNNIPÄEVA JA SELLEPÄRAST ON SEL AASTAL MÕNED MUUDATUSED:
– Osalema on oodatud kõik Võru imelised kohvikud, nii need kes igapäevaselt tegutsevad kui ka kodukohvikud, kes vaid selleks korraks oma uksed avavad
– Sel aastal toimub kohvikutepäev lausa 2 päeva!
Teeme ÜHESKOOS suure KOHVIKUTEPEO!
Mai esimeses pooles toimub kohtumine kohvikupidajatega, et koos läbi arutada ideed, temaatika ja kõik organisatoorne pool. Kohvikute tutvustamine meie ja Võru Pärimustantsu festivali Facebooki lehel algab mais. Lisaks läheb info kodulehele, trükisesse, Võru linnalehte ning teeme kaardi, mille järgi on inimestel lihtne Teid leida. Igal aastal on päev kajastust leidnud ka meedias.
Võta osa, kui :
– armastad head Eesti toitu
– sul on elukoht Võrus koos kohvikuks kohandatava hooviga (ehk tunned kedagi, kellega koos Võrus kohvikut pidada) või oled ettevõtja ja sul on juba igapäevaselt toimiv kohvik
– oled soovijatele valmis toitu pakkuma vähemalt 8 tundi.
Võru kodukohvikute olemus väärtustab kohalikku toorainet ja toidupärandit. Kohvikutepäeva menüü peaks seda ka arvestama. Eesti toit peegeldab kõige enam siinset puhast loodust. Meie liigirikkad rohumaad, viljakad põllud, külluslikud metsad, rabad ja sood, meri, järved ja jõed on juba sajandeid olnud oluliseks toiduallikaks. See tagab, et eestimaalaste toidulaual leidub head ja ehedat toitu kõigil neljal aastaajal.
Täpsem info ja tutvustused Facebookis lehel: Võru kodukohvikute päev
Kontakt: email@example.com